નવનિમાર્ણ ગીરગઢડા તાલુકાની રચના કરાયા બાદ ઉના તાલુકામાંથી 55 ગામોને ગીરગઢડા તાલુકા સાથે જોડી દીધા બાદ આ ગામને નજીક પડતી તાલુકા પંચાયતની નવી કચેરી બન્યા બાદ કરોડો રૂપિયાના ખર્ચે કચેરીનુ બિલ્ડીંગ બનાવી અલગ અલગ ડીપાર્ટ મેન્ટ ઉભા કરી આ કચેરીની જરૂરીયાત મુજબ દરેક વિભાગનો કુલ 43 કર્મચારીની જરૂરીયાતનો મહેકમ ઉભુ કરાયેલ. જેમાં તાલુકા વિકાસ અધિકારી સહિત પંચાયત કામગીરી માટે 14 કર્મચારી ગામ વિકાસ એજન્સી વિભાગમાં 7 કર્મચારી મિશન મંગલ વિભાગમાં 6 કર્મચારી મનરેગા યોજના હેઠળ 4 કર્મચારી તેમજ મહિલા શસક્તિ કરણમાં બે 2 મહિલા કર્મચારી ખેતીવાડી શાખામાં 6 કર્મચારી સહીત પટ્ટાવાળા અને અન્ય સફાઇ કામદાર સહીત કુલ 43 કર્મચારીની નિમણૂકનુ મહેકમ નક્કી કરાયેલ હોય પરંતુ તાલુકા પંચાયતની આ નવી બનેલ કચેરીમાં 55 ગ્રામ્ય વિસ્તારના લોકો પોતાના સરકારી કામ અર્થે નિયમીત અવર જવર દૂર દૂરના ગામોમાંથી આવતા હોય પરંતુ આ કચેરીમાં માત્ર 5 થી 6 કર્મચારી જ હાજર જોવા મળતા હતા. અને આ અન્ય કર્મચારી ક્યા છે અને ક્યા ગયા તેનો કોઇ ખ્યાલજ ન હતો. તેના કારણે લોકોના કામો અટવાયેલા રહે છે.